# Pwogram ekonomi Medicare (Medicare Savings Program, MSP)

## Ki anvan te rele MassHealth Senior Buy-In e MassHealth Buy-In Program

* Kisa Pwogram ekonomi Medicare (Medicare Savings Program, MSP) ye?

Pwogram ekonomi Medicare (ki anvan te rele pwogram MassHealth Senior Buy-In e Buy-In) se pwogram ki peye pou enpe oubyen tout prim, dediktib, kopeman, e koasirans pou benefisyè Medicare. Nan eta Massachusetts, se MassHealth ki jere MSP. Nou ofri twa kalite kouvèti diferan nan MSP :

* + Benefisyè Medicare ki kalifye (Qualified Medicare Beneficiary, (QMB), ki anvan te rele MassHealth Senior Buy-in : MassHealth peye pou prim Medicare Part A, si w gen youn (pifò moun pa genyen l), e prim Medicare Part B e pataj frè (peye kèk nan frè tankou kopeman, dediktib, e / oubyen prim). Si w gen QMB, founisè swen medikal ou a pa gen otorizasyon pou l voye fakti ba ou ni pou kopeman ni pou dediktib Medicare. Gen ladan founisè plan Medicare Advantage. Sepandan, ou ka toujou faktire pou kopeman famasi.
	+ Benefisyè Medicare pòv presize (Specified Low-Income Medicare Beneficiary, SLMB) e pèsonaj admisib (Qualifying Individual, QI), te rele anvan MassHealth Buy‑In : MassHealth peye pou prim Medicare Part B.

Enskri nan nenpòt nan MSP bay kouvèti medikaman otomatikman avèk ti kopeman. Epitou li pèmèt benefisyè Medicare enskri pou Medicare Part B nenpòt lè nan lane a, san peman yon penalite finansyè pou enskripsyon an reta**.**

* Kisa MassHealth ye?

MassHealth se pwogram Medicaid la nan eta Massachusetts. Kouvèti konplè MassHealth ede peye pou sèvis medikal e konpòtmantal pou timoun, adilt, e moun aje ki pòv. Pwogram konplè MassHealth tankou MassHealth Standard gen ladan sèvis Medicare pa kouvri, tankou swen dan, linèt, e aparèy nan zòrèy pou tande, transpò san ijans, epi sèvis e soutyen alontèm. (Egzanp sèvis e soutyen alontèm gen ladan, men se pa sèlman, sèvis edan nan swen pèsonèl [personal care attendant, PCA], sante adilt lajounen, e sèvis ki kouvri anba dispans pou granmoun aje ki frajil [Frail Elder Waiver, FEW].) Pifò moun ki gen MassHealth pa peye prim. Apa moun ki viv nan mezon retrèt alontèm, pifò moun ki gen MassHealth pa gen frè pou yo peye yomenm pou sèvis ki kouvri.

Pou jwenn enfòmasyon siplemantè, monte nan [sit wèb nou a](https://www.mass.gov/info-details/masshealth-coverage-types-for-individuals-and-families-including-people-with-disabilities-0).

* Kòman MSP pa menm ak pwogram konplè MassHealth?

MSP pa yon plan asirans. Yo se pwogram ki tabli pou ede bese tarif kouvèti asirans Medicare ou a. MSP toujou konbine avèk Medicare e pa ofri okenn kouvèti siplemantè oubyen sèvis Medicare pa founi.

Pwogram konplè MassHealth tankou MassHealth Standard e CommonHealth se pwogram asirans medikal e yo ka itilize pou kont yo oubyen ansanm avèk kouvèti Medicare ou a. Kontrèman ak MSP yo, MassHealth founi kouvèti e sèvis siplemantè Medicare pa ofri.

Kèk moun gendwa kalifye pou Medicare, MSP, e kouvèti konplè MassHealth.

## Kalifye pou yon MSP

* Kòman pou m gen yon MSP?

Ou gendwa jwenn sèlman yon MSP, oubyen jwenn toude yon MSP e MassHealth. Pou gen yon MSP, se pou w gen yon revni denonbrab pi ba pase limit revni ki nan tablo a.

|  |  |  |
| --- | --- | --- |
| **Si w** | **E revni w lemwa se\*** | **Ou gendwa ka jwenn** |
| **Selibatè** | Mwens pase $2,385 | QMB |
|  | Ant $2,386 e $2,824 | SLMB / QI |
| **Yon koup marye** | Mwens pase 3,237$ | QMB |
|  | Ant 3,238$ e 3,833$ | SLMB / QI |

\* Limit sou revni chanje 1e mas chak lane.

## Kalifye pou yon MSP e MassHealth

### Si w gen plis pase 65 lane, ou gendwa kalifye pou toude yon MSP e MassHealth Standard si

* + ou se yon benefisyè Medicare ;
	+ w swa mwens pase oswa li egal $2,824 pa mwa (225% FPL) ; e
	+ ou satisfè limit aktif denonbrab Masshealth ki se $2,000 pou selibatè k ap fè aplikasyon e $3,000 pou de moun marye. (Limit aktif denonbrab MassHealth pa menm ak limit MSP ki site anwo a.)

Si reveni w pi wo pase 225% FPL la e ou satisfè limit aktif denonbrab MassHealth la, n ap verifye si w kalifye pou kouvèti konplè MassHealth, men revni w ap twòp pou MSP.

Si aksyon denonbrab ou a pi wo pase limit aktif MassHealth la, men revni w pi ba pase 225% FPL la, n ap verifye pou n wè si w kalifye pou MSP, men aktif ou ap twò wo pou MassHealth.

Note byen MassHealth e MSP gen règ presi sou kòman revni e aktif yo konte. Pa egzanp, an vèti règ denonbreman aktif yo, valè kay ki pou ou a e kote w abite ladan, e valè yon machin, pa nan kalkil pou limit aktif la. Pa gen lòt eksklizyon.

### Kèlkeswa laj ou, ou gendwa kalifye pou toude yon MSP e MassHealth CommonHealth si

* + ou se yon benefisyè Medicare ;
	+ revni w swa mwens pase oswa li egal $1,695 pa mwa (135% FPL) ; e
	+ pa gen limit pou aktif ; e
	+ ou satisfè tout lòt règ pou CommonHealth.

### Kòman pou m konnen kisa pou mwen mande?

Miyè jan pou w deside fè yon aplikasyon pou MassHealth e / oubyen yon MSP se nan reflechi sou kalite e pri swen medikal ou resevwa. Chak moun ap gen chwa diferan e diferan desizyon pou yo pran dapre pwòp swen yo bezwen. Men diferan opsyon kouvèti ki genyen :

1. MassHealth avèk yon MSP
2. MassHealth san yon MSP
3. yon MSP pou kont li
* Pouki m ta vle yon kouvèti konplè MassHealth anplis pase Medicare?

Medicare pa jeneralman kouvri swen dan, linèt, aparèy nan zòrèy pou tande, transpò medikal ki pa nan ijans, sèten sèvis e soutyen alontèm, oubyen sejou ki dire plis pase 100 jou nan yon etablisman pou swen enfimye e enfimyè kalifye. Kouvèti konplè MassHealth pa gen ladan sèvis sa yo. Si sèvis sa yo enpòtan pou ou, ou gendwa vle fè aplikasyon pou kouvèti MassHealth apati aplikasyon pou kouvèti medikal pou granmoun aje e moun ki bezwen sèvis swen alontèm (SACA-2). Aplikasyon an pi long e pi konplike men li pèmèt ou fè aplikasyon pou kouvèti ki gendwa pi itil pou ou.

* Pouki m ta vle yon MSP?

Si w sèlman vle MassHealth pou peye frè Medicare ou yo, oubyen ou konnen ou p ap kalifye pou kouvèti konplè MassHealth, yon MSP gendwa se pi bon chwa a pou ou. Aplikasyon ki sèlman pou MSP se yon aplikasyon ki pi kout e pi fasil pou ranpli pase aplikasyon pou konvèti konplè MassHealth la.

* Èske rekouvreman siksesyon aplike nan MSP?

Non, rekouvreman siksesyon pa aplike nan MSP. Siksesyon w pa gen pou l ranbouse MassHealth pou avantaj ou yo apre w fin mouri. Sa vre kèlkeswa aplikasyon ou itilize a pou w kalifye pou MSP. Sepandan, si w gen kouvèti konplè MassHealth, MassHealth gendwa eseye rekipere, nan men siksesyon w, lajan nou depanse pou swen ou yo. Sa rele yon rekouvreman nan siksesyon. Pou enfòmasyon siplemantè, monte tanpri nan [mass.gov/estaterecoverydetails](https://www.mass.gov/estaterecoverydetails).

* Kisa pou m fè si yon founisè pa aksepte QMB e voye fakti ban mwen?

An vèti lwa federal, sèten benefis MassHealth, sa gen ladan QMB, peye obligasyon pataj frè manm yo. Lwa eta e lwa federal egzije pou founisè yo faktire MassHealth, men pa manm endividyèl MassHealth yo, lè benefis MassHealth gen peman pou pataj frè.

Si yon founisè voye fakti ba ou oubyen li pa aksepte QMB ou a, sonnen Medicare nan (800) MEDICARE, (800) 633-4227, TTY : (877) 486-2048.

* Kisa k ap rive si m vle Health Safety Net e MSP?

Manm ki kalfiye pou yon MSP ap resevwa tou Health Safety Net (HSN).

HSN peye pou swen dijans nan lopital e klinik medikal kominotè pou sèten sèvis moun pòv ki rezide Massachusetts lòt kouvèti pa peye. HSN ka peye pou kotpa e dediktib Medicare lopital e sant medikal kominotè faktire. Pasyan pòv dwe gen yon revni ki swa 300% FPL oswa mwens pou yo kalifye pou HSN, men pa gen okenn tès pou aktif. HSN pa yon kouvèti swen medikal oubyen asirans, e pèsonaj kote se HSN ki peye pou frè medikal yo, pa enskri nan MassHealth.

* Kòman m ka fè yon aplikasyon?

|  |  |  |
| --- | --- | --- |
| **Ki tip aplikasyon** | **Kiyès ki ka itilize l**  | **Ki lè pou itilize l**  |
| [Aplikasyon pou pwogram ekonomi Medicare (MHBI)](https://www.mass.gov/doc/medicare-savings-programs-application/download) | Benefisyè Medicare | Aplikasyon sa a ka sèlman sèvi pou fè aplikasyon pou MSP ; li pa ka sèvi pou fè aplikasyon pou okenn lòt pwogram. |
| [Kouvèti medikal pou moun aje e moun ki bezwen swen alontèm (SACA-2)](https://www.mass.gov/doc/application-for-health-coverage-for-seniors-and-people-needing-long-term-care-services-0/download) | Moun ki gen 65 lane oubyen ki pi gran e k ap okipe yon timoun ki pa ko gen 19 lane | Aplikasyon sila ka sèvi pou fè aplikasyon pou tout pwogram MassHealth. |

## Kòman pou jwenn èd

Men kòman ou ka jwenn èd :

1. **Sonnen MassHealth**

Sonnen sant sèvis kliyantèl MassHealth la nan nimewo (800) 841-2900, TDD / TTY : 711, pou fè aplikasyon, pou poze kesyon, oubyen pou mete enfòmasyon ou yo ajou nan telefòn. MassHealth gen reprezantan ki disponib lendi jouk vandredi, ant 8:00 a.m. – 5:00 p.m.

1. **Ale nan MassHealth**

Ou ka ale tou nan yon sant enskripsyon MassHealth (MassHealth Enrollment Center, MEC). MEC yo louvri pou detwa vizit san randevou ant 8:45 a.m. jouk 5:00 p.m. Ou gendwa pran randevou tou avèk MassHealth. Nou ankouraje w itilize [pwograme randevou](https://www.mass.gov/info-details/schedule-an-appointment-with-a-masshealth-representative) MassHealth la si w ta bezwen èd yon reprezantan MassHealth.

1. **Ale wè yon edan nan enskripsyon**

Èd nan men yon edan nan enskripsyon gratis pou tout moun. Edan nan enskripsyon, tèlke navigatè e konseye sètifye pou fè aplikasyon, se moun ki fòme e ki gen sètifika nan òganizasyon ki nan katye kote ou rete a. Jwenn yon edan nan enskripsyon pre lakay ou nan [Rechèch pou edan nan enskripsyon.](https://my.mahealthconnector.org/enrollment-assisters)

1. **Jwenn èd nan men yon konseye pou sa ki konsène asirans medikal pou tout moun**

Ou ka lokalize konseye Serving the Health Insurance Needs of Everyone (SHINE) ki pi pre w la nan pwen daksè sèvis pou vyeya (Aging Services Access Points, ASAP). Konseye SHINE yo ka wè w e ede w fè aplikasyon pou yon MSP.

1. **Li plis enfòmasyon anliy sou MSP**

W ap jwenn plis enfòmasyon nan [mass.gov/info-details/help-paying-medicare-costs](https://www.mass.gov/info-details/help-paying-medicare-costs).

MSP-FAQ-HT-0124